A legszebb versek gyűjteménye Adorjányi Erzsébet

2020

Underground Kiadó Kft.

www.undergroundkiado.hu Minden jog fenntartva!

Támogató: Takács Károly

GYERE JÓ TÜNDÉR!

Amerre csak nézek,

Baj van és keserű.

Gonosz lett a világ,

Hová tűnt a derű?

Miért tapossuk egymást, Nem lehetne másként?

Nem omolnánk sorba

Romba dőlő várként.

Gyere hát jó tündér,

Hamar, tegyél csodát,

Miért utálja apa fiát,

Találd meg az okát!

Kinek jó a viszály,

Könnyek közt a harc,

Fáradtságtól eltorzuló, Gondokkal telt arc?

Most gyere jó tündér,

Lendítsd varázspálcád!

Váltsd valóra ezer ifjú Ködbe veszett álmát!

Mutassál jobb irányt

Úton tévedőknek, Életben, reményben

Folyton kétkedőknek!

Lássuk meg ismét, hogy

Nem is torz a világ,

Nem csak hogy mutatós,

De illatos a virág!

Mondj igazat te is,

Te, ki folyton hazudsz!

Gyere hát jó tündér,

Tegyél csodát, ha tudsz!

Sorsfalókat hitegeted

Könyvekben, mesékben,

Reményt keltesz álmodozó Gyermekek szemében.

Hozzál szépet, újat,

Varázsoljál jót,

Jégesőre napsütést hozz, Néma szájra szót!

És ha egyszer mégis

A varázsod elmúlna,

Kíntól vérző, sebes földre Gyere vissza újra!

MERENGÉS

Sok év múlva, talán százzal, Amikor már nem leszel,

Ki eszik a tányérodból, Amiből most te eszel?

Ki tapossa majd az utat, Amin még ma te haladsz, Gondol e majd rád valaki, Emlékekben megmaradsz?

Azt a fát mit te ültettél Ki fogja majd metszeni?

Fából készült kerítésed Fog e neki tetszeni?

A ház, hol most ti laktok Száz év múlva kié lesz?

Sok év kemény munkája

Akkor vajon mivé lesz?

Gondoljál majd néha arra, Mennyit ér az életed,

Ha gyermekednek unokáit Csak az égből nézheted.

Egyszer soká nélküled lesz

Minden, merre szemed néz, De ne törődjél, csak a mával, Mert addig te még sokat mész!

ÓDA A HAZÁÉRT

Kopott színű magyar zászló, Megtépázta már a szél,

Országunkat jobbá tenni, Magyar ember, ez a cél!

Ne hagyjuk, hogy suta kezek Mindent széjjel rontsanak, Fejünkre nőtt, sötét árnyak Tetőket elbontsanak!

Magyar vagyok én is, te is, Hadd éljünk már gondtalan, Vagy kóboroljunk fájó szívvel, Hazán kívül, hontalan?

Mentsük meg a magyar földet Mely annyi mindent adott már, S ne feledd, ha útra kelsz is, Ez az ország hazavár!

Legyen munka, legyen bőség, Szeretet és áldott nép, Mi a többi nemzet előtt Elsőrendű példakép.

Zordon világ kis foltjaként

Csendüljön fel a nevünk, Szép országban egy testvérként Mind magyarok lehetünk.

Zendüljön dal, zengjen kacaj, Tűnjön el a fájdalom,

Boldoguljunk könnyen együtt,